《奉和圣制过温汤》
唐代·杨思玄

丰城观汉迹，温谷幸秦馀。地接幽王垒，涂分郑国渠。

风威肃文幽，日彩镜雕舆。远岫凝氛重，寒丛对影疏。

回瞻汉章阙，佳气满宸居。

作者简介：杨思玄，生卒年不详。弘农华阴 (今属陕西)人。杨师道兄子。龙朔中，为中台司列少常伯，为选人所讼而免官。高宗时官至吏部侍郎、国子祭酒。《全唐诗》卷四四录其诗两首，《全唐文》卷二○三录其文一篇。生平事迹见《旧唐书》卷六二《杨师道传》、《新唐书》卷七一下《宰相世系表》一下、《南部新书》甲卷。